《送陈同年游固陵》
宋代·刘攽

送君固陵游，勿忆炎汉初。天地不中裂，雄杰争锱铢。

追兵下阳夏，百万风雨俱。鸿沟不可恃，平分知厚诬。

叱咤梁齐君，王业成斯须。斗智不若谖，小信良区区。

尔来数千岁，英气存信书。山川未改旧，壁垒皆丘墟。

寄心阮嗣宗，抚掌当踟蹰。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。